Public procurement notice: Contract Notice
Published: 2016-04-30
Buyer: Budapest Airport Budapest Liszt Ferenc Nemzetközi Repülőtér Üzemeltető Zártkörűen Működő Részvénytársaság
Country: HU
Region: Budapest
Contract type: Works
Procedure: Negotiated procedure
CPV classification: 31200000 | 45000000: Construction work | 45100000: Site preparation work | 45110000 | 45213330
Estimated value: 16900000 EUR
Submission deadline: 2016-05-31
Award criteria: The most economic tender

Technical requirements: 2B Terminál épületből kiinduló, B jelű utas móló (pillér) építéséhez szükséges kiviteli tervek elkészítése és kivitelezési feladatok ellátása.
Tárgya: „2B Terminál épületből kiinduló, B jelű utas móló (pillér) építéséhez szükséges kiviteli tervek elkészítése és kivitelezési feladatok ellátása”.
2B Terminál épületből kiinduló, B jelű utas móló (pillér) építéséhez szükséges kiviteli tervek elkészítése és kivitelezési feladatok ellátása” az alábbiakban és a dokumentumban részletezettek szerint:
Repülőtéri móló kiviteli és megvalósulási tervek elkészítése és kulcsra kész kivitelezése. A móló légi utasok várakozását, beszállítását, kiszállítását, és útlevél-ellenőrzését fogja lehetővé tenni. A móló bruttó alapterülete 10 300 m², három funkcionális szinten (forgalmi előtéri szint, galéria szint, indulási szint). A móló összesen 27 beszállító kapunak ad helyet, amelyek liftekkel és lépcsőházakkal ellátott 8 függőleges mag köré szerveződnek. Fix hidak vezetnek a forgalmi előtéren megépítendő rotundákhoz, amelyekhez a jövőben utashidak csatlakoztathatók. A móló acéltetős, acélszerkezetes függesztett folyosót és fix acél utashidakat is magába foglaló, helyszínen öntött betonszerkezetként, szendvicspanel homlokzati elemekkel kerül kialakításra.
A kivitelezési munkálatokra működő repülőtéri területen kerül sor; a kivitelezőnek speciális eljárásoknak megfelelően kell gondoskodnia az építési területet érintő logisztikai feladatok végrehajtásáról, különösen az anyagok és dolgozók munkaterületre történő szállítása és onnan történő elszállítása kapcsán. Korlátozások vonatkoznak a daruk és térvilágító eszközök használatára is.
— építési terület kialakítása, különös figyelmet fordítva a munkaterületek hermetikus lezárására az aktív forgalmi előtéren, valamint az anyagok és dolgozók szállításának előírt kíséretét biztosító eljárásokra,
— mintegy 220 m x 25 m helyszínen öntött betonszerkezet kialakítása, 8,4 méteres raszterekkel, szendvicspanellel, részben üveggel burkolva,
— 8 betonszerkezetes lépcsőház megépítése, amelyeket acél hidak egészítenek ki; utóbbiak beton végpontokhoz vezetnek a forgalmi előtéren a mobil utashidak jövőbeni csatlakoztatását lehetővé téve,
— elektromos, kisfeszültségű és hidraulikus rendszerek összekötése a meglévő 2B Terminál elosztóival és kapcsoló-berendezéseivel,
— a homlokzat és a 2B Terminál csatlakozó területeinek módosítása a mólóval történő összekötés céljából,
— VRF rendszerek illesztése a fűtő/hűtő rendszerekhez; csatlakoztatás a 2A Terminálon található épületfelügyeleti rendszerhez,
— beltéri és kültéri világítás kialakítása, összekapcsolása a 2A Terminálon található épületfelügyeleti rendszerrel,
— tűzjelző és tűzoltó rendszer kialakítása; a meglévő vízköddel oltó (hi-fog) rendszer és tűztabló bővítése,
— a biztonsági és beléptető rendszerek beszerelése és összekapcsolása a 2A Terminálon található biztonsági irányító központtal,
A Kbt. 86. § (3) bekezdése alapján az ajánlattevők keretlétszáma: 6 (hat), azaz ajánlatkérő a részvételre jelentkezők közül legfeljebb 6 (hat) alkalmas, egyben érvényes jelentkezést benyújtó jelentkezőnek küld majd ajánlattételi felhívást.

Eligibility requirements: A feltételek (kizáró okok) felsorolása és rövid ismertetése: — az eljárásban nem lehet részvételre jelentkező, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)–(2) bekezdésében foglalt kizáró okok bármelyike fennáll, továbbá aki részéről a kizáró ok az eljárás során következett be. Igazolási mód: — részvételre jelentkező, adott esetben az alkalmasság igazolásában részt vevő gazdasági szereplő a 321/2015. (X.30.) Korm. rendelet 4. § (1) bekezdés szerint az egységes európai közbeszerzési dokumentum benyújtásával köteles előzetesen igazolni a Kbt. 62. §-ában említett kizáró okok hiányát, — az egységes európai dokumentumban a gazdasági szereplő (részvételre jelentkező, adott esetben kapacitásait rendelkezésre bocsátó szervezet(ek)) nyilatkozik arról, hogy a kizáró okok nem állnak fenn vele szemben, másrészt megadja az eljárásban kért információkat. A nyilatkozatnak tartalmaznia kell annak megjelölését, hogy a 69. § (4) bekezdése szerint benyújtandó igazolás kiállítására mely szerv jogosult, valamint a 69. § (11) bekezdése szerinti adatbázis alkalmazásához szükséges adatokat és – szükség esetén – hozzájáruló nyilatkozatot, — a részvételi jelentkezésben a Kbt. 67. § (4) bekezdése alapján a részvételre jelentkezőnek nyilatkoznia kell, — a kizáró okok fenn nem állását az igazolások benyújtására felhívott gazdasági szereplőknek a 321/2015. (X.30.) Korm. rendelet 8. §; 10. § 12–14. § és 16. § rendelkezései szerint kell igazolnia. — amennyiben a cégkivonattal kapcsolatban változásbejegyzési eljárás van folyamatban, csatolni kell a cégbírósághoz (vagy a részvételre jelentkező országában a cég-változásbejegyzési jogköröket gyakorló szervhez) benyújtott változásbejegyzési kérelmet és az annak érkeztetéséről a cégbíróság által megküldött igazolást. A jelentkezésnek tartalmaznia kell a részvételre jelentkező nyilatkozatát arról, hogy változásbejegyzési eljárás folyamatban van-e vele szemben. Ajánlatkérő felhívja a figyelmet a Kbt. 64. §-ra. A szakmai tevékenység végzésére vonatkozó igazolási mód: SZT1) részvételre jelentkező a 322/2015. (X.30.) Korm. rendelet 21. § (1) bekezdése és a Kbt. 65. § (1) bekezdés c) pontja alapján csatolja az engedély vagy jogosítvány másolatát, illetve a szervezeti, kamarai tagságról szóló igazolást; SZT2) részvételre jelentkező a 322/2015. (X.30.) Korm. rendelet 8. § (1) bekezdése és a Kbt. 65. § (1) bekezdés c) pontja alapján csatolja az engedély vagy jogosítvány másolatát, illetve a szervezeti, kamarai tagságról szóló igazolást. (Amennyiben a rendelkezésre álló nyilvántartás(ok)ból teljes körűen ellenőrizhető az SZT 1–2) alkalmassági feltételnek való megfelelés, a gazdasági szereplő a nyilvántartások elérési helyét az egységes európai közbeszerzési dokumentumban tüntesse fel.) Továbbá felhívjuk a figyelmet a 321/2015. (X.30.) Korm. rendelet 24. § (1)–(2) és (5) bekezdésére és a Kbt. 65. § (6)–(7), (9), (11) bekezdéseire is. A szakmai tevékenység végzésére vonatkozó alkalmasság minimumkövetelménye(i): SZT1) részvételre jelentkező alkalmatlan, ha nem szerepel az Étv. szerinti, építőipari kivitelezési tevékenységet végzők névjegyzékében, illetve a nem Magyarországon letelepedett gazdasági szereplők a letelepedés szerinti ország nyilvántartásában nem szerepelnek, vagy nem rendelkeznek a letelepedés szerinti országban előírt engedéllyel, jogosítvánnyal vagy szervezeti, kamarai tagsággal; SZT2) részvételre jelentkező alkalmatlan, ha nem szerepel az építési beruházáshoz kapcsolódó tervezői vagy mérnöki szolgáltatás tárgya szerint illetékes országos szakmai kamara (Magyar Építész Kamara, illetve területi kamarái, vagy a Magyar Mérnöki Kamara, illetve területi kamarái) által vezetett névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkezik.

Award value: 16900000